ΑΘΗΝΑ 26/9/2019

ΑΡ. ΠΡΩΤ.: 2050

**ΔΕΛΤΙΟ ΤΥΠΟΥ**

**Νοσοκομείο Λήμνου.**

**Επικίνδυνες συνθήκες νοσηλείας.**

**Σταμάτησαν πάλι οι χημειοθεραπείες.**

**Δεν λειτουργεί ο χειρουργικός τομέας. Ένας μόνο επικουρικός χειρουργός που βρίσκεται νυχθημερόν στο νοσοκομείο, έξι μήνες τώρα.**

**Κλείνουν βασικά τμήματα.**

**Φεύγουν και οι τελευταίοι γιατροί.**

Αναδείξαμε τα προβλήματα του Νοσοκομείου Λήμνου το καλοκαίρι. Τελικά αποδεικνύεται ότι τα προβλήματα δεν επιλύονται με ιδιώτες γιατρούς με μπλοκάκι για μικρό χρονικό διάστημα.

**Προσελήφθησαν δύο Παθολόγοι με μπλοκάκι μετά την ανάδειξη της ταλαιπωρίας των καρκινοπαθών το καλοκαίρι των οποίων η σύμβαση τελείωσε. Έτσι οι ογκολογικοί Ασθενείς είναι πάλι στον αέρα καθότι η μόνιμη Παθολόγος δεν κάνει χημειοθεραπείες.**

**Χειρουργεία δεν γίνονται στο Νοσοκομείο.** Εδώ και έξι μήνες υπάρχουν μόνο ένας επικουρικός χειρουργός που είναι νυχθημερόν στο Νοσοκομείο.

**Τελειώνουν οι συμβάσεις των επικουρικών ιατρών. Της μοναδικής οφθαλμολόγου και των νεφρολόγων.** Το οφθαλμολογικό κλείνει δεν υπάρχει άλλος γιατρός και το νεφρολογικό **μένει με έναν μόνο γιατρό με κίνδυνο να κλείσει η Μονάδα Τεχνητού Νεφρού.**

**Επίσης αναρτήθηκαν οι μετατάξεις ιατρών προς άλλα νοσοκομεία. Του μοναδικού ουρολόγου** οπότε κλείνει η ουρολογική κλινική, του **ενός εκ των δύο καρδιολόγων** οπότε ο ένας είναι αδύνατον να καλύπτει το νοσοκομείο. **Φεύγει επίσης η μοναδική αιματολόγος**.

Ο τελευταίος ιατρός ήδη κλείνει την πόρτα του Νοσοκομείου.

Κατά τα άλλα η Διοίκηση τακτοποιεί επιθυμίες υμετέρων!!!

Επιβεβλημένη η άμεση παρέμβαση του Υπουργού Υγείας.

Σας κοινοποιούμε ανακοίνωση του Σωματείου.

ΓΙΑ ΤΗΝ Ε.Ε. ΤΗΣ ΠΟΕΔΗΝ

Ο ΠΡΟΕΔΡΟΣ Ο ΓΕΝ.ΓΡΑΜΜΑΤΕΑΣ

ΜΙΧΑΛΗΣ ΓΙΑΝΝΑΚΟΣ ΧΡΗΣΤΟΣ ΠΑΠΑΝΑΣΤΑΣΗΣ